Srna benne volt a 2008-as Eb 23 fős horvát keretében. Június 12-én a Németország elleni csoportmérkőzésen szerzett gólt a 24. percben. Ez volt az első gólja a kiírásban, egyben a meccs első találata is. Horvátország 2–1-re nyerte a mérkőzést. Srna volt az egyetlen játékos, aki a Törökország elleni negyeddöntőben belőtte a tizenegyespárbaj során a saját büntetőjét. A horvátok 3–1-re veszítették el a tizenegyespárbajt, ezzel kiestek a kiírásból. A 2012-es Európa-bajnokság és a brazíliai világbajnokság alatt is ő volt a csapatkapitány, de mindkét tornán a csoportkör után búcsúztak. 100. válogatott meccsét Dél-Afrika ellen játszotta 2013. február 6-án.